Nú flýg ég aftur til Danmerkur í dag . Það er langt síðan ég hef dvalið svo lengi á íslandi , nærri því tvær vikur . Þetta hefur verið viðburðarríkur tími ; útgáfa bókar , samtöl við fjölmiðla , útgáfuhóf í Eymundsson , toppsæti á metsölulista , ferðalög um Ísland – bæði Snæfellsnes , suðurströndin og gönguferð til Glyms . Mér hefur þótt gaman að vera hér og notað þessara daga . Mér finnst satt að segja mjög skrýtið að verða aftur þátttakandi í íslenskri bókaútgáfu , ekki bara vegna þess að ég er kominn hinum megin borðs – nú hef ég sjálfur skrifað bók – heldur líka vegna þess að ég finn aftur fyrir hinni gömlu stemmningu sem einkennir svo mjög íslensku bókasenuna ; hver heldur með hverjum og hver hefur horn í síðu annars . Ég hef reynt að leiða þetta hjá mér en ég varð sérstaklega glaður að sjá vini mína á útgáfuhófinu í Eymundsson ; mitt lið . Bókmenntamoli : Hinn 73 ára gamli , írski rithöfundur John Banville er ekki hver sem er . Hann fékk Bookerverðlaunin fyrir bók sína The Sea árið 2005 . Að morgni hins 10 október , þegar nóbelsnefndin í bókmenntum var að gera sig tilbúna til að senda út tilkynningu um hver hinn nýi Nóbelsverðlaunahafi væri , sat John Banville við skrifborð sitt og undirbjó viðtal sem hann ætlaði að taka við hinn aldna John le Carré . Njósnasōguhōfundurinn var einmitt að gefa út nýja skáldsögu . Síminn hringdi og á hinum enda línunnar var maður sem kynnti sig sem Mats Malm ( en það er einmitt nafnið á nýjum formanni Sænsku Akademíunnar ) . Mats Malm sagði við John Banville í yfirveguðum tóni að hann hefði Fengið þaðhlutverk að færa írska skáldinu þau tíðindi að hann hefði hlotið Bókmenntaverðlaun Nóbels . Mats hefði þó eina spurningu . Hvort vildi John Banville fá verðlaunin fyrir árið 2018 eða 2019 ? Síðan las Mats Malm upp texta þar sem nóbelsnefndin rökstuddi ákvörðun sína að veita Banville þessi virðulegu verðlaun . John Banville varð viti sínu fjær af gleði , hann hringdi í allar áttir til að deila þessum miklu gleðifréttum . Banville hafði náð að hafa sambandi við ansi marga þegar dóttir hans hrindi til að segja að hún væri að horfa á beina útsendingu frá Stokkhólmi þar sem rétt í þessu hefði verið tilkynnt nöfn verðlaunahafanna . „ Það var ekki þú , pabbi minn . “ Banville aflýsti veislunni sem hann hafði boðað til og hafði samband við Sænsku Akademíuna sem hefur sett rannsókn í gang til að reyna að finna þann sem hringdi í John Banville og lék írska skáldið svo grátt .